
Okresný súd Poprad 8T/86/2024 8724011193 30. 09. 2025 JUDr. Richard Bureš ECLI:SK:OSPP:2025:8724011193.7
ROZSUDOK V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, v trestnej veci obžalovaného A. B. pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Trestného zákona s poukazom na § 138 písm. b) Trestného zákona, na hlavnom pojednávaní konanom 30. septembra 2025 takto rozhodol: rozhodol: Obžalovaný A. B., C. B., nar. XX.X.XXXX v D., trvale bytom C. E. XXX, F. D., je vinný, že ako zákonný zástupca maloletej dcéry G. B., nar. XX.X.XXXX, žiačky IV. Dš triedy Základnej školy s materskou školou C., okres D., si zanedbával svoje zákonné povinnosti rodiča tým, že v období od dňa 1.2.2024 do 26.6.2024 maloletá G. B. bezdôvodne a bez ospravedlnenia vymeškala 442 vyučovacích hodín, pričom obvinený na viaceré písomné a ústne upozornenia zo Základnej školy s materskou školou C. o zanedbávaní povinnej školskej dochádzky a na predvolania do školy nereagoval, napriek opakovaným pohovorom učiteľov s rodičom, udeleným pokarhaním, rozhodnutiu Obce Rakúsy zo dňa 21.2.2024 k náprave nedošlo, dcéru nechával doma, o výchovu a zabezpečenie dochádzky dcéry do školy sa riadne nestaral, hoci bol opakovane za rovnakú trestnú činnosť právoplatne odsúdený, teda úmyselne vydal osobu mladšiu ako osemnásť rokov nebezpečenstvu spustnutia tým, že jej umožnil viesť záhaľčivý život, a taký čin spáchal závažnejším spôsobom konania – po dlhší čas, čím spáchal prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Trestného zákona, s poukazom na § 138 písm. b) Trestného zákona a za to mu u k l a d á : Podľa § 211 ods. 3 Trestného zákona s použitím § 36 písm. l), § 37 písm. m) Trestného zákona a § 38 ods. 2 Trestného zákona a podľa § 42 ods. 1 Trestného zákona s ú h r n n ý trest odňatia slobody v trvaní 15 (pätnásť) mesiacov. Podľa § 49 ods. 1 písm. a) Trestného zákona výkon trestu podmienečne odkladá.
Podľa § 50 ods. 1 Trestného zákona určuje skúšobnú dobu v trvaní 24 (dvadsaťštyri) mesiacov. Podľa § 42 ods. 2 Trestného zákona zrušuje výrok o treste z rozsudku Okresného súdu Poprad č. k. 2T/47/2024-217 zo 16.5.2025, právoplatného 16.5.2025, ktorým bol uznaný vinným z prečinu ohrozovania mravnej výchovy podľa § 211 ods. 1 písm. b) Trestného zákona, za čo mu bol uložený podľa § 211 ods. 1 Trestného zákona trest povinnej práce vo výmere 300 hodín, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. odôvodnenie: Podľa § 172 ods. 2 Trestného poriadku tento rozsudok neobsahuje odôvodnenie, pretože sa po jeho vyhlásení prokurátor aj obžalovaný vzdali odvolania alebo taký prejav urobili v lehote troch pracovných dní od vyhlásenia rozsudku. úmyselne vydal osobu mladšiu ako osemnásť rokov nebezpečenstvu spustnutia tým, že jej umožnil viesť záhaľčivý život, a taký čin spáchal závažnejším spôsobom konania – po dlhší čas, Poučenie: P o u č e n i e : Proti tomuto rozsudku je možné podať odvolanie, s výnimkou výroku o vine vyhlásenou obžalovaným v zmysle § 257 ods. 5 Trestného poriadku, a to do 15 dní od jeho oznámenia prostredníctvom Okresného súdu Poprad na Krajský súd v Prešove. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku.

